
PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 
DE DISCIPLINĂ ŞI IMUNITĂŢI
	              Bucureşti, 26 septembrie 2022
              PLx 362/2022


AVIZ
asupra Proiectului de Lege pentru completarea Legii nr. 95/2006 privind reforma în domeniul sănătăţii
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege pentru completarea Legii nr. 95/2006 privind reforma în domeniul sănătăţii, trimis cu adresa nr. PL-x 362 din 14 iunie 2022, înregistrat cu nr.4c-13/541/15.06.2022
Senatul,  în calitate  de primă  Cameră  sesizată, a adoptat proiectul de lege, în ședința din  8 iunie 2022.

Potrivit dispoziţiilor art.75 din Constituţia României, republicată, şi ale art.92 alin.(9) pct.2 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională. 
Potrivit prevederilor art.62 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi a dezbătut iniţiativa legislativă în ședința din 26 septembrie 2022.

Membrii Comisiei au examinat inițiativa legislativă supusă avizării, expunerea de motive avizul favorabil al Consiliului Economic Social, avizul favorabil al Consiliului Legislativ, punctul de vedere al Consiliului Concurenței și punctul de vedere favorabil al Guvernului.

În urma dezbaterilor, Comisia juridică, de disciplină şi imunităţi a hotărât, cu unanimitate de voturi, să acorde iniţiativei legislative, un aviz favorabil.
În raport de obiectul şi conţinutul reglementării, proiectul de lege face parte din categoria legilor organice.               
                         PREŞEDINTE,                          

           SECRETAR,

          Laura-Cătălina VICOL-CIORBĂ                            László-Zsolt LADÁNYI
 Consilier  parlamentar,                                                                                                                                    
Andreea Sârbu
